Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a területeken csak együttműködési kötelezettséget ír elő a törvény (1991. évi XI. törvény 2. §). Ennek mibenlétéről,
Paragraph Index: 1215

6. számú táblázat Az állampolgári jogok országgyűlési biztosa és általános helyettese megyei munkalátogatásai Baranya Megye június 2-3-4 Látogatás: - a POTE Ügyeletes klinikáján Vizsgálat: - a Családsegítõ Központ Hajléktalanok Éjjeli Menedékhelyén és Átmeneti Szállásán - a Kisgyermek Szociális Intézmény Gyermekotthonában - a Pécs Városi Rendõrkapitányság fogdájában - az APEH Baranya Megyei Igazgatósága Ügyfélszolgálati Irodáján - a Baranya Megyei Büntetés-végrehajtási Intézetben - a Pécsi Gyermekotthon és Gyermek Átmeneti Otthonában - a Pécsi Határõr-igazgatóságon - a Délvidéki Református Szeretetszolgálat Hajléktalanok Gondozási központjában - a Mohácsi Rendõrkapitányságon - a Barany Megyei Kórházban Konzultáció: - a Pécs Megyei Jogú Város Polgármesteri Hivatal Városfejlesztési Fõosztályán Diáktalálkozó: - a Nemzetközi Gyermekmentõ Szolgálat Magyar Egyesületének Pécsi Szivárvány Gyermekházában Találkozó a megyei vezetõkkel Sajtótájékoztató Jegyzõi értekezlet Ügyfélfogadás Bács-Kiskun Megye november 24-25-26 Látogatás: - a Kodály Zoltán Ének-Zenei Általános Iskola, Gimnázium és Zenemûvészeti Szakközépiskolában - a Bács-Kiskun Megyei Önkormányzat Kórházában Vizsgálat: - az APEH Bács-Kiskun Megyei Igazgatósága Ügyfélszolgálatán - a Bács-Kiskun Megyei Rendõr-fõkapitányság fogdáján - a Bács-Kiskun Megyei Gyámhivatalnál - a „Harmónia” Szenvedélybetegek Otthonában - a Napsugár Speciális Gyermekotthonban - a Bács-Kiskun Megyei Egészségbiztosítási Pénztár Ügyfélszolgálati Irodáján - a Bács-Kiskun Megyei Nyugdíjbiztosítási Igazgatóságán - Magyar Honvédség 59. Szentgyörgyi Dezsõ Harcászati Repülõezredénél Szakmai konzultáció: - a Bács-Kiskun Megyei Gyámhivatalnál - a Bács-Kiskun Megyei Ügyvédi Kamaránál Jegyzõi értekezlet Találkozó a Megyei vezetõkkel Sajtótájékoztató Ügyfélfogadás A Baranya megyei inspekcióra június 2—4. között került sor. Az állampolgári jogok országgyűlési biztosa, általános helyettese, illetve munkatársaik helyszíni vizsgálatot folytattak a komlói Családsegítő Központ Hajléktalanok Éjjeli Menedékhelye és Átmeneti Szállásán, valamint a Délvidéki Református Szeretetszolgálat Menedékhelyén és Átmeneti Szállásán, a pécsi Kisgyermek Szociális Intézmény Gyermekotthonában, a Gyermekotthon és Gyermekek Átmeneti Otthonában. A helyszíni vizsgálatok a gyermekvédelem és az állami gondozásban lévő gyermekek helyzetével kapcsolatos korábbi vizsgálatok tapasztalatait egészítették ki, illetve a bekövetkezett változásokat vették számba. A biztosok és munkatársaik szintén meglátogatták a pécsi Városi Rendőrkapitányság fogdáját, a Megyei Büntetés-végrehajtási Intézetet, a Határőr Igazgatóságot. Áttekintették a hivatásos állomány élet- és munkakörülményeit, valamint a tevékenységük során velük kapcsolatba kerülők — elítéltek, őrizetesek — elhelyezési körülményeit. A Városi Polgármesteri Hivatal Városfejlesztési Főosztályán elsősorban a folyamatban lévő ügyekkel kapcsolatban folytattak tapasztalatcserét. Munkatársaik ügyfélként megjelentek az APEH Baranya Megyei Igazgatósága Ügyfélszolgálati Irodáján és ellenőrizték az ügyfélfogadás körülményeit, módját. Be nem jelentett látogatást tettek az alkoholbetegek detoxikálását végző a POTE ügyeletes II. Belgyógyászati Klinikáján is, ahol arról szereztek információt, hogy milyen következményekkel járt az intézményekre, illetve az ott ápolt betegekre az akut alkoholos állapotban lévők megjelenése a feladat-orientált detoxikáló-állomások megszüntetése. A Baranya Megyei Kórházban az országgyűlési biztos általános helyettese a betegek ápolásának és gyógyításának helyzetét vitatta meg, illetve felmérte az egészségügyi személyzet munkakörülményeit különös figyelemmel az ellátottságra, illetve a túlmunkára és a szakember-ellátottság hiányában elrendelt ügyeletek számára. Az állampolgári jogok országgyűlési biztosa és általános helyettese a háromnapos inspekció keretében a Közigazgatási Hivatal köztisztviselőivel kibővített jegyzői értekezleten vitatta meg a megelőző éveknek a megyét, illetve településeit érintő vizsgálatainak tapasztalatait. Megtárgyalták a régi típusú lakáshitelek konszolidációjának és a díjhátralékok rendezésének megyei helyzetét, az új gyermekvédelmi intézmények és módszerek felállításának és működésének tapasztalatait, a gyermekjóléti szolgálatok működésével kapcsolatos kezdeti nehézségeket. Konzultáltak az iskolabezárásokból eredő gondokról. A látogatás tapasztalatait és a régióra jellemző problémákat az országgyűlési biztos és általános helyettese — a már kialakult hagyományoknak megfelelően — megkonzultálta a megyei vezetőkkel és az országgyűlési képviselőkkel. A Bács-Kiskun megyei látogatásra november 24—26. között került sor, ennek során az országgyűlési biztosok és munkatársaik tíz helyszínen végeztek vizsgálatot. A kecskeméti Napsugár Speciális Gyermekotthonban a gyermekek jogainak érvényesülését vizsgálták, ennek során áttekintették a szakképzettség hiánya és a fluktuáció hátrányos következményeit. Szakmai fórumon vitatták meg a gyermekjóléti szolgálatok működési tapasztalatait a megye településszerkezeti sajátosságaira figyelemmel. A kirendelt védővel rendelkező fogvatartottakat érintő — a korábbi években folytatott vizsgálat utóellenőrzéseként — vizsgálatot folytattak a Megyei Rendőr-főkapitányság fogdáján és konzultáltak a Megyei Ügyvédi Kamara vezetőivel. A Magyar Honvédség 59. Szentgyörgyi Dezső Harcászati Repülőezredénél tett látogatás szintén egy átfogó vizsgálat tapasztalatainak utóellenőrzésével függött össze, ennek során a sorállományú és a hivatásos szolgálatban álló katonák elhelyezési, kiképzési, szolgálatteljesítési és általában vett élet- és munkakörülményeit vizsgálták meg. Az ügyfelekkel való kapcsolattartás módjának és körülményeinek ellenőrzésére a Megyei Egészségbiztosítási Pénztár Ügyfélszolgálati Irodáján, illetve a Megyei Nyugdíjbiztosítási Igazgatóság Ügyfélszolgálatánál végzett helyszíni inspekción került sor. Ugyanerre szolgált az APEH Megyei Igazgatóságának Ügyfélszolgálatán tett, előre be nem jelentett látogatás. Egy, a mozgássérültek közlekedését lehetővé tevő szerkezet rendszeresítésére vonatkozó korábbi ajánlás teljesítésének ellenőrzésére szolgált a Kodály Zoltán Ének-Zenei Általános Iskola, Gimnázium és Zeneművészeti Szakközépiskola meglátogatása. A betegjogok érvényesülését a Megyei Önkormányzat Kórháza két telephelyén folytatott helyszíni vizsgálat biztosította. Ennek során a betegek tájékoztatását, a szakember-ellátottságot, ügyeleti rendet tekintették át. A megyei látogatások során már megszokottá vált, a Közigazgatási Hivatal köztisztviselőivel kibővített jegyzői értekezleten az országgyűlési biztos és általános helyettese tájékoztatást adott a Bács-Kiskun megyei helyi önkormányzatokkal, polgármesteri hivatalokkal kialakult négyéves kapcsolatuk tapasztalatairól. Értékelték az ajánlásaikra érkezett válaszokat. A látogatás tapasztalatait megkonzultálták az országgyűlési képviselőkkel, a megyei intézmények vezetőivel. Az országgyűlési biztosok számos bel- és külföldi vendéget fogadtak. Látogatást tett a Hivatalban Szili Katalin, az Országgyűlés alelnöke, a biztosok fogadták az Országos Igazságszolgáltatási Tanács vezetőit, az Országgyűlés Társadalmi Szervezetek Bizottsága vezetőit. Meglátogatta az intézményt dr. Stumpf István, a Miniszterelnöki Hivatalt vezető miniszter, és az országgyűlési biztosok külön-külön fogadták dr. Pintér Sándor belügyminisztert és munkatársait. Az országgyűlési biztosok tevékenységének fontos részét képezték az Országgyűlés bizottságai előtti meghallgatások, illetve néhány minisztériumban és más országos szervezetnél tett munkalátogatások. Így Gönczöl Katalin februárban az Emberi Jogi, Kisebbségi és Vallásügyi Bizottság ülésén vett részt a közösségi szállások helyzetéről szóló vitában, novemberben pedig az Egészségügyi Bizottságban az öngyilkosságot elkövetők emberi jogait érintő utóvizsgálata eredményeinek megbeszélésén. Gönczöl Katalin és Polt Péter februárban látogatást tettek az Alkotmánybíróságon, ahol a két intézmény együttműködésének kérdéseit vitatták meg; kiemelt figyelmet fordítottak az egymás hatáskörébe tartozó 2000/88/II. szám ügyek áttételének mérlegelésekor irányadó szempontokra. Márciusban Harrach Péter szociális és családügyi miniszterrel hivatalában munkamegbeszélést folytattak a tárcát érintő ajánlások, különösen a jogalkotást érintő kezdeményezések sorsáról. Decemberben az országgyűlési biztos és általános helyettese látogatást tett az Országos Rendőr-főkapitányságon, ahol a főkapitánnyal és helyetteseivel az országgyűlési biztosok vizsgálatainak és ajánlásainak tapasztalatait tekintették át. Külföldi vendégeik voltak februárban a vietnami, márciusban a moldovai, áprilisban a cseh, májusban a román parlamenti delegáció tagjai, Brigitta Dahl, a svéd parlament elnöke, valamint a finn helyettes igazságügyi kancellár. Hosszabb szakmai tanácskozást folytatott a részt vevő biztosokkal az ENSZ migrációs kérdésekkel foglalkozó különmegbízottjával és kíséretével, valamint az Európa Tanács Kínzáselleni Bizottságának magyarországi vizsgálatot folytató tagjaival. Kaltenbach Jenő kisebbségi biztos az Európa Tanács pénzügyi támogatásával októberben nemzetközi konferenciát szervezett a Kisebbségek parlamenti képviselete és részvételük a politikai döntéshozatali folyamatban címmel. Decemberben az állampolgári jogok országgyűlési biztosa az Európa Tanács által felkért társszervezőként a Délkelet-európai Stabilitási Paktum keretében közösen rendezett konferenciát Független Nemzeti Emberi Jogi Intézmények (ideértve az ombudsmani intézményeket is) címmel, melyen a magyar országgyűlési biztosok is részt vettek, előadásokat tartottak, illetve műhelyvitát vezettek. A 28 országból érkezett 89 küldött áttekintette az emberi jogvédő intézmények szabályozásának, felállításának, működtetésének és fenntartásának kérdéseit. A tanácskozás Zárónyilatkozatának tervezete — melyet az Európa Tanács a Miniszteri Bizottság elé terjeszt — a mellékletben található. Gönczöl Katalin májusban részt vett a Nemzetközi Kriminológiai Társaság Igazgató Tanácsának és Tudományos Bizottságának párizsi ülésén. Augusztusban a Salzburg Seminar keretében főbírák számára tartott előadást Az ombudsman szerepe a változás időszakában címmel. Szeptemberben Londonban tanulmányozta az angol parlamenti biztos helyettesének mint egészségügyi ombudsmannak a gyakorlatát, konzultált a börtönügyi és a rendőrség elleni panaszokkal foglalkozó kormánymegbízottal, előadást tartott a British Association for Central and Eastern Europe igazgatójának felkérésére. Októberben a bécsi Institute for Human Sciences által rendezett szemináriumon felkért előadóként előadást tartott Street Level Bureaucracy and the Ombudsman’s Experiences in Hungary címmel. Novemberben részt vett és előadást tartott Strasbourgban az Európa Tanács The Prevention of Torture at the Dawn of a New Millennium című rendezvényén. Polt Péter márciusban Brüsszelben az Európai Unió DAPHNE programja keretében szervezett gyermekjogi szemináriumon, novemberben pedig Madridban a Gyermekjogi Ombudsmanok Európai Hálózatának éves ülésén vett részt. Gönczöl Katalin és Polt Péter részletes szakmai kapcsolatainak, előadásainak és publikációinak jegyzékét a Beszámoló melléklete tartalmazza. Majtényi László áprilisban az Adatvédelmi Biztosok Nemzetközi Munkacsoportjának norvégiai ülésén, szeptemberben az adatvédelmi biztosok hongkongi nemzetközi konferenciáján vett részt. Októberben a Közép- és Kelet-európai Közigazgatási Intézetek és Iskolák Hálózata szervezésében a maastrichti Átláthatóság és nyitottság — kihívások és lehetőségek című konferencián, decemberben pedig a moszkvai Orosz Közszolgálati Akadémián tartott előadásokat Az emberi jogok érvényesítésének nem bírósági eszközei címmel. Kaltenbach Jenő kisebbségi biztos az országgyűlési biztosok közös programjain kívül az Európa Tanács Rasszizmus és Intolerancia Elleni Bizottsága magyarországi képviselőjeként rendszeresen részt vett a bizottság ülésein Strasbourgban. A Monitoring Centre on Racism and Xenophobia vezető testületének tagjaként részt vett annak soros ülésén Bécsben, Berlinben pedig a Német Szövetségi Köztársaság Belügyminisztériumának szervezésében Kisebbségek Európában címmel előadást tartott a Vallások, etnikumok és az állam című konferencián. Bonni látogatása során a Bundestag kisebbségi kérdésekkel foglalkozó képviselőivel folytatott tárgyalásokat. Egy másik alkalommal szintén Bonnban előadást tartott a Német-Magyar Baráti Társaság felkérésére. Bayreuthban joghallgatóknak a magyarországi kisebbségek helyzetéről tartott előadást. A szlovén, valamint az európai ombudsman meghívására az Ombudsman-intézmények és az Európai Unió joggyakorlata címmel rendezett nemzetközi konferencián vett részt Ljubljanában. Prágában a cseh Parlament által rendezett nemzetközi tapasztalatcserén vett részt, amelynek témája az ombudsmani intézmény csehországi létrehozása volt. A British Council meghívására a Westward Enlargement of Central Europe című nemzetközi konferencián, Rotterdamban pedig a Constitutionalism, Universalism and Democracy című nemzetközi konferenciákon vett részt, Utrechtben tárgyalt a holland Equal Treatment Commission vezetőjével. Brüsszelben megbeszéléseket folytatott a belga Egyenlő Esélyek és a Rasszizmus Elleni Központ igazgatójával. Az EBESZ varsói székhelyű Demokratikus Intézmények és Emberi Jog Irodájának szakértőjeként Aastanában, Kazahsztán fővárosában előadást tartott azon a nemzetközi tanácskozáson, amely az ombudsmani intézmény kazahsztáni bevezetését volt hivatott elősegíteni. A bolzanói egyetem meghívására a Nyári Egyetem kurzusán előadást tartott a magyarországi kisebbségek helyzetéről. A bécsi Magyar Nagykövetség és a Collegium Hungaricum felkérésére köszöntőt mondott Az 1849-es nemzetiségi törvény — Következmények és perspektívák címmel megrendezett tudományos konferencián. A beszámolási időszakban az országgyűlési biztosok és munkatársaik továbbra is komoly elhelyezési nehézséggel küzdöttek. Változatlanul rosszak a munkafeltételek, a napi működés gyakran csak rendkívüli erőfeszítésekkel tartható 2000/88/II. szám fenn. A Kormány 3071/1998. számú határozatában előírt elhelyezés — a Nádor utca 22. szám alatti épület átadása a Tüköry utca 3. szám alatti épület megtartásával — nem valósult meg. A helyette felajánlott Hold utca 1. szám alatti épület nem bizonyult megfelelőnek az elhelyezésre. A Miniszterelnöki Hivatal ezt követően a Báthory utca 12. szám alatti épületet ajánlotta fel. Tekintettel arra, hogy jelenlegi elhelyezésnél ez az épület is jobbnak ígérkezett, az országgyűlési biztosok elfogadták tárgyalási alapként. A tárgyalások lezárásának 1999 késő tavaszára ígért határideje folyamatosan módosult, és az év végére meg kellett állapítaniuk, hogy az ügyben érdemi előrelépés nem történt. Sőt, időközben kiderült, hogy az épület tulajdonviszonyaiban a Hivatal számára igen hátrányos változás következett be. Az erre az épületre vonatkozó tárgyalások az év végén gyakorlatilag meghiúsultak. Az intézmény tehát a zsidó kárpótlás részeként, a MAZSÖK szervezetnek átadott, így magántulajdonban lévő épületben működik, a szükséges és jogos igénye 60 százalékának megfelelő hasznos alapterületen. A beszámolási időszak végén a biztosokkal és a hivatalvezetővel együtt a közel 1300 m 2 hasznos alapterületen 132 főfoglalkozású munkatárs dolgozott. A munkát további 13 fő segítette, akiket megbízási szerződéssel alkalmaztunk. Egy munkatársra valamivel több mint 8 m 2 hasznos alapterület jut a most használt épületben. (Lásd a 7. számú táblázatot.)

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes